ຕຳໜິຕິຕຽນບັນດາທັດສະນະທີ່ຜິດພາດກ່ຽວກັບການຕໍ່ສູ້ຕ້ານການເສື່ອມເສຍແນວຄິດ
ກອງປະຊຸມສຳມະນາວິທະຍາສາດ
ຕອນເຊົ້າວັນທີ 30/12 ຢູ່ ຮ່າໂນ້ຍ ສະພາທິດສະດີສູນກາງສົມທົບກັບສະຖາບັນການເມືອງຕຳຫລວດປະຊາຊົນ (ກະຊວງຕຳຫລວດ) ຈັດຕັ້ງກອງປະຊຸມສຳມະນາວິທະຍາສາດດ້ວຍຫົວຂໍ້ວ່າ “ຕຳໜິຕິຕຽນບັນດາທັດສະນະທີ່ຜິດພາດ, ເສກສັນປັ້ນແຕ່ງກ່ຽວກັບການຕໍ່ສູ້ຕ້ານການເສື່ອມເສຍແນວຄິດການເມືອງ, ບັນດາປະກົດການ “ຜັນແປ່ເອງ”, “ຫັນປ່ຽນເອງ” ກ່ຽວກັບດ້ານການເມືອງໃນພັກ”. ຮອງສາດສະດາຈານ ປອ ຫວູຍືຄອຍ ອະດີດຫົວໜ້າພະແນກປະຫວັດສາດພັກ, ສະຖາບັນການເມືອງການທະຫານ ຖືວ່າ:
“ເລື່ອງເສກສັນປັ້ນແຕ່ງມີຄວາມອັນຕະຫລາຍທີ່ສຸດ, ເພາະໃນສະພາບການພວກເຮົາພວມຫຍຸ້ງຍາກມີປະກົດການສໍ້ລາດບັງຫລວງ, ມີປະກົດການເສື່ອມເສຍແນວຄິດ ຊຶ່ງໃນໝູ່ມະຫາຊົນມີຄວາມເຄັ່ງຮ້ອນ. ຖ້ອຍທຳນອງນີ້ ຈະເຮັດໃຫ້ມະຫາຊົນຖືກຫລົງຜິດ. ດັ່ງນັ້ນ ພວກເຮົາຕ້ອງມີຄວາມຮັບຜິດຊອບ ສະເໜີຕໍ່ສູ້ປະຕິເສດບັນດາທັດສະນະທີ່ຜິດພາດນີ້. ປະຈຸບັນ ພັກຕັດສິນໃຈມີບັນດາການຫັນປ່ຽນ ແລະ ໄດ້ຮັບຄວາມເຫັນດີເຫັນພ້ອມຈາກປະຊາຊົນ ແລະ ສັງຄົມ”.
ທ່ານພົນຈັດຕະວາ ເຈືອງຢາງລອງ ຜູ້ອຳນວຍການສະຖາບັນການເມືອງຕຳຫລວດປະຊາຊົນໃຫ້ຮູ້ວ່າ:
“ໜຶ່ງໃນບັນດາໜ້າທີ່ຈຸດສຸມ ແລະ ສຳຄັນທີ່ສຸດໃນປະຈຸບັນ ແມ່ນພວກເຮົາຕ້ອງປັບປຸງກຳລັງແຮງໃນພັກ. ດັ່ງນັ້ນ ພວກເຮົາຕ້ອງປັບປຸງ ລະບຽບວິໄນຂອງສັງຄົມຄືນໃໝ່. ຕ້ອງລົງໂທດຕໍ່ພະນັກງານສະມາຊິກພັກທີ່ເສືອມເສຍກ່ຽວກັບດ້ານການເມືອງ, ມີວິຖີຊີວິດລະເມີດກົດໝາຍ ເພື່ອພວກເຮົາປັບປຸງ ຄວາມໄວ້ເນື້ອເຊື່ອໃຈຂອງປະຊາຊົນຕໍ່ພັກ”.
(ແຫຼ່ງຄັດຈາກ VOV)